Turcia aplică tarife suplimentare importurilor de mașini electrice chineze. Măsura înfurie autoritățile de la Beijing
Turcia, unul dintre cei mai importanți parteneri comerciali ai Chinei, a decis să impună tarife vamale mașinilor electrice importate din țara asiatică. Interesant este faptul că nu demult turcii și-au dat acordul pentru construirea unei fabrici BYD, însă această înțelegere nu a contat. În consecință, Beijingul a înaintat o acțiune în instanță, la Organizația Mondială a Comerțului (OMC), unde reclamă impunerea injustă a taxelor vamale.